Restauranten mellem Voerså og Lyngså i Vendsyssel brændte ned til grunden ved en eksplosionsagtig brand for en måned siden, mens ejeren var i udlandet. De brandtekniske undersøgelser har slået fast, at gerningsmanden eller gerningsmændene er trængt ind i huset og på 1. sal har antændt brandbare væsker. - Vi har ikke nogen konkrete mistænkte, men arbejder ud fra en generel betragtining om, at motivet kan være penge eller uoverensstemmelser, siger vicepolitikommissær Jens Møller Søgaard fra Nordjyllands Politi i Frederikshavn, der ikke ønsker at uddybe det nærmere. Han er overbevist om, at der ikke er tale om drengestreger.
Penge eller uoverensstemmelser ligger bag den påsatte brand på Gæstgivergården Engholm, mener Nordjyllands Politi.